text:  Dlho som váhal medzi tromi a štyrmi hviezdami, pretože tento film má svoje za aj proti. Za pozitíva beriem veľmi dobré herecké výkony, najmä Colin a Val Kilmer boli skvelí, veľkolepú výpravu (na tie kostýmy a rekvizity je radosť pozerať), bojové scény, peknú Vangelisovu hudbu a aj to, že tento film je jedným z mála hollywoodskych "historických" filmov, ktorý si prívlastok historický skutočne zaslúži, pretože si nič neprikrášľuje a skutočne sa drží historických faktov. Negatívami filmu sú podľa môjho názoru prehnaná dĺžka, ktorá by mi nevadila, ak by sa vo filme nevyskytovali nehorázne nudné pasáže, najmä tie z Alexandrovej mladosti. Miesto nich mali radšej znázorniť dôležité momenty neskoršieho života, ako napríklad rozťatie gordického uzla atď. Okrem toho mi vadila aj istá kontroverznosť snímku. Filmy O. Stonea sú tým známe, ale niekde to funguje, inde je to skôr na oštaru, pretože zobrazenie Alexandrovej bisexuality dostávalo vo filme príliš veľa priestoru. No a tak ako som písal, že skutočné historické fakty sú pozitívom, na druhej strane to robí film príliš profesorským a pre komerčného diváka nie príliš atraktívnym, takže suma sumárum, u mňa je to tak na 70%.
item_title: Alexander Veliký
item_directors: Oliver Stone
item_screenwriters: Oliver Stone Christopher Kyle Laeta Kalogridis
item_cast: Colin Farrell Angelina Jolie Val Kilmer Christopher Plummer Jared Leto Rosario Dawson Anthony Hopkins Jonathan Rhys Meyers Brian Blessed Tim Pigott-Smith Rory McCann Gary Stretch Neil Jackson Raz Degan John Kavanagh Annelise Hesme Connor Paolo Elliot Cowan Joseph Morgan Toby Kebbell Fiona O'Shaughnessy Rab Affleck Féodor Atkine Max Bollinger Erol Sander David Leon Michelle Lukes Nick Dunning Michael Dixon David Bedella Stéphane Ferrara Rowley Irlam Ian Beattie Tadhg Murphy Denis Conway Jason Croot Laird Macintosh Bin Bunluerit Greg Orvis